**МОТИВИ**

**ЗА ПРИЕМАНЕ НА ПРАВИЛА**

**ЗА ОТПУСКАНЕ НА ЕДНОКРАТНА ФИНАНСОВА ПОМОЩ ЗА ПОДПОМАГАНЕ ЛЕЧЕНИЕТО НА ЛИЦА ОТ БЮДЖЕТА НА ОБЩИНА ГАБРОВО**

До момента, Община Габрово не разполага с нормативен документ, който ясно и точно да регламентира отпускането на еднократна финансова помощ на лица, нуждаещи се от лечение.

Настоящите правила за разработени от междуинституционална работна група с представители на Община Габрово, РЗОК, РЗИ, Дирекция „Бюро по труда“, Дирекция „Социално подпомагане“ и Регионална дирекция за социално подпомагане.

През предходната година беше наблюдавано увеличаване на случаите на лица, подали заявления за отпускане на еднократна помощ, за лечение, тъй като не са в състояние сами или с помощта на семейството си да осигурят финансирането му.

Правилата целят:

* регламентиране на облекчена процедура за подпомагане на лица, нуждаещи се от лечение;
* въвеждане на единен подход, който да осигури обективно разпределяне на финансови средства;
* прилагане на ясни критерии при определяне на помощта.

Финансовите средства за отпускане на еднократна помощ ще се осигуряват от бюджета на Община Габрово за съответната календарна година.

Приемането на правила за отпускане на еднократна финансова помощ ще допринесе за ефективно и целесъобразно разходване на общински средства, с които ще се подпомогнат лица регистрирани по постоянен и настоящ адрес на територията на община Габрово, нуждаещи се от лечение.